Lo (upė)
Lo (pranc. Lot), Oltas (oks. Òlt) – upė pietvakarių Prancūzijoje; Garonos dešinysis intakas. Prasideda Sevenų kalnuose. Teka į vakarus, aukštupyje Prancūzijos Centriniu masyvu, vėliau Garonos žemuma. Prateka Lozero, Averono, Kantalio, Lo bei Lo ir Garonos departamentais. Įteka į Garoną netoli Egijono miesto. Didžiausi intakai – Triujeras, Bramonas, Selė, Lemansas, Ledas. Žemupys laivuojamas. Prie Lo įsikūrę miestai: Mendas, Entrajuž sur Triujeras, Kaoras, Vilnjuv sur Lo, Egijonas.